Frednes (landsted)

Frednes er en villa i sveitserstil i Arendal bygget på 1850-tallet og består i 2011 av hovedhuset, to mindre hus, lysthus, låve og badehus.

Villaen er oppført på eiendommen Thorne ved Longumvannet utenfor Arendal sentrum og ble kjøpt av Julius Marius Smith i 1866 til bruk som sommerbolig/landsted. Etter bybrannen i Arendal i 1868 hvor Smith mistet sin bolig, flyttet han og familien til Frednes. I 1871 kjøpte han en tomt i Arendal sentrum og reiste en murbygning der, som fungerte som boligen hans frem til han døde i 1905.Aalholm, Olav Anton & Vevstad, Andreas: Handelshuset Thommesen-Smith, Rygene Træmassefabrikker, 1983

Kong Oscar II overnattet på Frednes under sitt Arendalsbesøk i 1891. Han sov i en himmelseng som fremdeles står i villaen.Vi i villa – #4/11 s.16

Huset er per 2011 et av de best bevarte sveitserhusene på Sørlandet, og ble kåret til «Norges vakreste villa» i Vi i villa i 2011.Vi i villa – #4/11 s.16

 Referanser 

Kategori:Byggverk i Arendal